C 35/23

A Cour constitutionnelle (Belgium) által 2022. szeptember 29-én benyújtott előzetes döntéshozatal iránti kérelem – Belgian Association of Tax Lawyers és társai kontra Premier ministre/Eerste Minister

(C-623/22. sz. ügy)

(2023/C 35/27)

Az eljárás nyelve: francia

A kérdést előterjesztő bíróság

Cour constitutionnelle

Az alapeljárás felei

Felperesek: Belgian Association of Tax Lawyer, Ordre des barreaux francophones et germanophone, Orde van Vlaamse Balies és társai, Institut des conseillers fiscaux et des experts-comptables és társai

Alperes: Premier ministre/Eerste Minister

Az előzetes döntéshozatalra előterjesztett kérdések

1) Sérti-e az Európai Unióról szóló szerződés 6. cikkének (3) bekezdését és az Európai Unió Alapjogi Chartájának 20. és 21. cikkét, közelebbről az egyenlőségnek és a hátrányos megkülönböztetésnek az e rendelkezésekben biztosított elvét a 2011/16/EU irányelvnek az adatszolgáltatási kötelezettség alá tartozó, határokon átnyúló konstrukciókkal kapcsolatosan az adózás területére vonatkozó kötelező automatikus információcsere tekintetében történő módosításáról szóló, 2018. május 25-i (EU) 2018/822 tanácsi irányelv (1), amennyiben az (EU) 2018/822 irányelv nem korlátozza az adatszolgáltatási kötelezettség alá tartozó, határokon átnyúló konstrukciókra vonatkozó adatszolgáltatási kötelezettséget a társasági adóra, hanem azt az adózás területén történő közigazgatási együttműködésről és a 77/799/EK irányelv hatályon kívül helyezéséről szóló, 2011. február 15-i 2011/16/EU tanácsi irányelv (2) hatálya alá tartozó valamennyi adóra kiterjeszti, ami a belga jogban nemcsak a társasági adót, hanem a társasági adón kívüli közvetlen adókat és a közvetett adókat, így például a bejegyzési illetékeket is magában foglalja?

2) Sérti-e az Európai Unió Alapjogi Chartája 49. cikkének (1) bekezdését és az Emberi Jogok Európai Egyezményének 7. cikkének (1) bekezdésében biztosított büntetőjogi törvényesség elvét, a jogbiztonság általános elvét, valamint az Európai Unió Alapjogi Chartájának 7. cikkében és az Emberi Jogok Európai Egyezményének 8. cikkében biztosított magánélet tiszteletben tartásához való jogot a fent hivatkozott (EU) 2018/822 irányelv, amennyiben nem kellően világos és pontos a „konstrukció” (és így a „határokon átnyúló konstrukció”, a „piacképes konstrukció” és a „személyre szabott konstrukció”), az „adótervezésben közreműködő”, a „résztvevő”, a „kapcsolt vállalkozás” fogalma, a „határokon átnyúló” minőség, valamint a „határon átnyúló konstrukció” fogalma, a különböző ismertetőjegyek és a „fő előny vizsgálatára irányuló teszt”, amelyeket az (EU) 2018/822 irányelv az adatszolgáltatási kötelezettség alá tartozó, határokon átnyúló konstrukcióra vonatkozó adatszolgáltatási kötelezettség alkalmazási körének és hatályának meghatározásához használ?

3) Sérti-e az Európai Unió Alapjogi Chartája 49. cikkének (1) bekezdését és az Emberi Jogok Európai Egyezménye 7. cikkének (1) bekezdésében biztosított büntetőjogi törvényesség elvét a fent hivatkozott (EU) 2018/822 irányelv, különösen azon részében, amelyben a fent hivatkozott 2011/16/EU irányelvbe beilleszti a 8ab. cikk (1) és (7) bekezdését, továbbá sérti-e az Európai Unió Alapjogi Chartájának 7. cikke és az Emberi Jogok Európai Egyezményének 8. cikke által biztosított magánélet tiszteletben tartásához való jogot ez az irányelv, amennyiben nem határozza meg kellően egyértelműen és pontosan annak a 30 napos határidőnek a kezdő időpontját, amelyen belül az érintett adótervezésben közreműködőnek vagy adózónak eleget kell tennie a határokon átnyúló konstrukcióra vonatkozó adatszolgáltatási kötelezettségnek?

4) Sérti-e az Európai Unió Alapjogi Chartájának 7. cikkében és az Európai Unió Alapjogi Chartájának 8. cikkében biztosított, a magánélet tiszteletben tartásához való jogot az (EU) 2018/822 irányelv 1. cikkének 2. pontja, amennyiben a 2011/16/UE irányelvbe ezen irányelv által beillesztett új 8ab. cikk (5) bekezdése előírja, hogy amennyiben egy tagállam olyan intézkedéseket hoz, amelyekkel felmentést ad az adótervezésben közreműködőknek az adatszolgáltatási kötelezettség alá tartozó, határokon átnyúló konstrukciókra vonatkozó adatszolgáltatási kötelezettség alól, ha az adatszolgáltatási kötelezettség az érintett tagállam nemzeti joga szerint a jogszabályban rögzített titoktartási kötelezettség megsértését eredményezné, e tagállam köteles előírni, hogy az adótervezésben közreműködők késedelem nélkül értesítsék a többi adótervezésben közreműködőt, illetve – amennyiben ilyenek nincsenek – az érintett adózót az adatszolgáltatási kötelezettségeikről, amennyiben e kötelezettség azt eredményezi, hogy az említett tagállami büntetőjogban szankcionált szakmai titoktartásra köteles adótervezésben közreműködő köteles azon információkat, amelyekről szakmai tevékenysége gyakorlása keretében tudomást szerez, egy másik olyan adótervezésben közreműködővel közölni, aki nem az ügyfele?

5) Sérti-e az Európai Unió Alapjogi Chartájának 7. cikkében és az Emberi Jogok Európai Egyezményének 8. cikkében biztosított magánélet tiszteletben tartásához való jogot az (EU) 2018/822 irányelv, amennyiben az adatszolgáltatási kötelezettség alá tartozó, határokon átnyúló konstrukciókra vonatkozó adatszolgáltatási kötelezettség az érintett adótervezésben közreműködők és az adózók magánélet tiszteletben tartásához való jogába való beavatkozást jelentene, amely a kitűzött célokra tekintettel nem lenne észszerűen indokolt és arányos, és nem lenne releváns a belső piac megfelelő működésének biztosítására irányuló célkitűzés szempontjából?

(1) HL 2018. L 139, 1. o.

(2) HL 2011, L 64, 1. o.